Foto: Cristian Gregoretti, blesk.cz



Sunt multe orașe, printre care și Galațiul, unde purtarea măștii în spațiile publice a devenit obligatorie. Este o măsură de protecție binevenită.

În Cehia, de exemplu, această regulă este impusă demult, sub sancțiunea unor amenzi usturătoare. În orașele mari, în special în stațiile de autobuz, au fost instalate automate cu măști (foto 1, 2) de două categorii. La set (2 bucăți), la un preț de 60 de coroane, adică aproximativ 12 lei (foto 3), și unele de calitate superioară, la 240 coroane, adică 45 de lei.

Lumea respectă izolarea, distanța socială și în general măsurile luate.

Cred că ideea cu montarea acestor automate este una modernă, practică și denotă civilizație. Vine în sprijinul cetățenilor, mai ales că nu îi mai pune pe drumuri pentru a procura astfel de măști.

Totodată, am înțeles că Cehia acordă sprijin medical francezilor, infectați cu Covid-19, la unul dintre spitalele din Brno fiind așteptați 6 francezi. Și în același timp, numărul de cazuri a infecțiilor cu coronavirus este în scădere. În mod sigur și pentru faptul că ei nu s-au confruntat cu exodul de persoane întoarse în țară, cu care noi ne confruntăm, iar cehii sunt obișnuiți să respecte strict regulile.





